Palomenė
Palomenė – kaimas Kaišiadorių rajono savivaldybės šiaurinėje dalyje, 8 km į šiaurę nuo Kaišiadorių, Lomenos dešiniajame krante. Seniūnijos ir seniūnaitijos centras. Stovi medinė Palomenės Šv. arkangelo Mykolo bažnyčia (pastatyta 1915 m.), veikia Palomenės pagrindinė mokykla, biblioteka, paštas (LT-56054). Praeina keliai  1801  Kaišiadorys–Palomenė–Gegužinė  ir  1814  Kaišiadorys–Miežonys–Palomenė .